CELEX: 62016CN0159
Language: fi
Date: 2016-03-17 00:00:00
Title: Asia C-159/16: Ennakkoratkaisupyyntö, jonka Augstākā tiesa (Latvia) on esittänyt 17.3.2016 – VAS Starptautiskā lidosta ”Rīga” v. Konkurences padome

30.5.2016   
            
            
               FI
            
            
               Euroopan unionin virallinen lehti
            
            
               C 191/15
            
         Ennakkoratkaisupyyntö, jonka Augstākā tiesa (Latvia) on esittänyt 17.3.2016 – VAS Starptautiskā lidosta ”Rīga” v. Konkurences padome
   (Asia C-159/16)
   (2016/C 191/19)
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākā tiesa
   
      Pääasian asianosaiset
   
   
      Valittaja: VAS Starptautiskā lidosta ”Rīga”
   
      Vastapuoli: Konkurences padome
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen 102 artiklaa ja 107 artiklan 1 kohtaa tulkittava siten, että yhtä ja samaa valtionyrityksen menettelyä voidaan arvioida samanaikaisesti sekä valtiontuen olemassaolon (mahdollinen valtiontuen myöntäminen asiakkaalle/liikekumppanille) että määräävän markkina-aseman väärinkäytön (hintasyrjintä) kannalta?
            
         
               2)
            
            
               Onko näillä kahdella arvioinnilla jokin keskinäinen tärkeysjärjestys tai hierarkia?
            
         
               3)
            
            
               Voiko hallintoviranomainen tai tuomioistuin silloin, kun se tutkii kilpailusääntöjen rikkomista koskevaa asiaa, jossa valtionyrityksen asiakkaisiin tai liikekumppaneihin on sovellettu syrjivää hinnoittelua, todeta taloudellisen toimijan menettelyn rikkovan Euroopan unionin toiminnasta tehdyn sopimuksen 102 artiklaa, jos rikkominen on aiheutunut valtiontuen myöntämisestä SEUT 108 artiklan 3 kohdassa tarkoitettua alustavaa tutkintamenettelyä noudattamatta?